****

**ประกาศองค์การบริหารส่วนตำบลหนองตะไก้**

**เรื่อง การจัดทำแผนปฏิบัติการด้านการป้องกันและปราบปรามการทุจริตคอรัปชั่นกับมาตรการความโปร่งใส**

**ขององค์การบริหารส่วนตำบลหนองตะไก้ ประจำปีงบประมาณ พ.ศ. 2562 - 2565**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลหนองตะไก้ ได้จัดทำแผนปฏิบัติการด้านการป้องกันและปราบปรามการทุจริตคอรัปชั่นกับมาตรการความโปร่งใสขององค์การบริหารส่วนตำบลหนองตะไก้ ประจำปีงบประมาณ พ.ศ. 2562 - 2565 เพื่อให้การดำเนินงานสอดคล้องกับตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ องค์การบริหารส่วนตำบลหนองตะไก้ จึงได้จัดทำมาตรการแนวทางการป้องกันและแก้ไขปัญหาการทุจริตประพฤติมิชอบภาครัฐ ประจำปีงบประมาณ พ.ศ.2562 - 2565 ขององค์การบริหารส่วนตำบลหนองตะไก้ และเพื่อให้ทุกหน่วยงานในองค์การบริหารส่วนตำบลหนองตะไก้ ใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลหนองตะไก้ ต่อไป

 เพื่อเป็นการเผยแพร่ข้อมูลข่าวสารของโครงการและปฏิบัติให้สอดคล้องพระราชบัญญัติข้อมูลข่าวสารราชการ พ.ศ. 2540 และกฎหมายที่เกี่ยวข้อง องค์การบริหารส่วนตำบลหนองตะไก้ จึงขอประชาสัมพันธ์แผนปฏิบัติการด้านการป้องกันและปราบปรามการทุจริตคอรัปชั่นกับมาตรการความโปร่งใสขององค์การบริหารส่วนตำบลหนองตะไก้ ประจำปีงบประมาณ พ.ศ. 2562 - 2565 รายละเอียดปรากฏตามเอกสารแนบท้ายประกาศฉบับนี้

 จึงประกาศให้ทราบโดยทั่วกัน

 ประกาศ ณ วันที่ 10 เดือน ตุลาคม พ.ศ. 2562



(นายสุรทิน วัชรประทีป)

 นายกองค์การบริหารส่วนตำบลหนองตะไก้

**แผนปฏิบัติการด้านการป้องกันและปราบปราม**

**การทุจริตคอรัปชั่น กับมาตรการความโปร่งใส**

**ขององค์การบริหารส่วนตำบลหนองตะไก้**

**ประจำปีงบประมาณ พ.ศ. 2562-2565**

**จัดทำโดย**

**องค์การบริหารส่วนตำบลหนองตะไก้**

**อำเภอหนองบุญมาก จังหวัดนครราชสีมา**

**บทนำ**

**หลักการและเหตุผล**

รัฐธรรมนูญฉบับปัจจุบันบัญญัติให้รัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ส่วนการกำกับดูแลองค์กรปกครองส่วนท้องถิ่น จะทำได้เท่าที่จำเป็นตามกรอบที่กฎหมายกำหนด และต้องเป็นไปเพื่อคุ้มครองประโยชน์ของประชาชนในท้องถิ่นหรือประโยชน์สุขของประเทศโดยรวม

 นอกจากนี้ตามกฎหมายว่าด้วยระเบียบบริการราชการแผ่นดิน กำหนดให้การบริหารราชการซึ่งรวมทั้งราชการบริหารส่วนท้องถิ่นต้องเป็นไปเพื่อประโยชน์สุขของประชาชน ตามหลักการบริหารกิจการบ้านเมืองที่ดี และคำนึงถึงการมีส่วนร่วมของประชาชน

 เมื่อพิจารณาจากบทบัญญัติของรัฐธรรมนูญและกฎหมายที่เกี่ยวข้องดังกล่าวจะเห็นได้ว่าการบริหารราชการแผ่นดินที่มีองค์กรปกครองท้องถิ่น ซึ่งเป็นองค์กรหลักในการจัดการบริการสาธารณะและแก้ไขปัญหาในระดับท้องถิ่นยังมีปัญหาหลายประการ ที่สำคัญคือปัญหาด้านการบริหารราชการขององค์กรปกครองส่วนท้องถิ่นเอง และปัญหาการกำกับดูแลโดยองค์กรที่มี อำนาจหน้าที่ตามกฎหมาย และด้วยเหตุที่ว่านี้ ได้มีส่วนทำให้การบริหาราชการขององค์กรปกครองส่วนท้องถิ่นส่วนหนึ่งไม่เป็นไปเพื่อก่อให้เกิดประโยชน์สุขแก่ประชาชนในท้องถิ่นอย่างแท้จริง คณะผู้บริหารหรือพนักงานองค์กรปกครองส่วนท้องถิ่นบางส่วนมีพฤติการณ์ส่อไปในทางที่เอื้อประโยชน์แก่ตนเองหรือพวกพ้องโดยไม่ชอบมีการกระทำในลักษะที่เป็นการขัดกันแห่งผลประโยชน์ ฝ่าฝืนหรือไม่ปฏิบัติตามมาตรฐานจริยธรรม

จากสภาพปัญหาที่พบในองค์กรปกครองส่วนท้องถิ่นตามสื่อสิ่งพิมพ์ หรือสื่อประชาสัมพันธ์จะพบว่าภาพลักษณ์ขององค์กรปกครองส่วนท้องถิ่นมีการทุจริตคอรัปชั่นเป็นจำนวนมาก และมีแนวโน้มเพิ่มขึ้นอย่างต่อเนื่อง ส่งผลให้ประชาชนเกิดความไม่ไว้วางใจการบริหารงานของ องค์กรปกครองส่วนท้องถิ่นตามมา

ดังนั้นองค์กรปกครองส่วนท้องถิ่นจะต้องเร่งสร้างภาพลักษณ์ ความเชื่อมั่นให้กับหน่วยงานทั้งภายในและภายนอกองค์กร โดยเฉพาะประชาชนให้ได้เข้ามามีส่วนร่วมในการบริหารงานการตรวจสอบการทำงานขององค์กรปกครองส่วนท้องถิ่นซึ่งบุคคลที่มีส่วนสำคัญที่จะทำให้องค์กรปกครองส่วนท้องถิ่นปลอดทุจริตหรือการทุจริตมีทิศทางลดน้อยลง ย่อมเกิดจากบุคลากรในองค์กรซึ่งประกอบด้วย คณะสมาชิกสภาองค์กรปกครองส่วนท้องถิ่นคณะผู้บริหาร ตลอดจนข้าราชการ พนักงาน เจ้าหน้าที่ขององค์กรปกครองส่วนท้องถิ่นทุกๆตำแหน่ง จะต้องมีจิตสำนึกค่านิยม ทัศนคติที่ชื่นชม ยอมรับหลักคุณธรรม จริยธรรม ประกอบหลักการใช้กฎหมาย ระเบียบ ข้อบังคับฯ ในการบริหารหรือการปฏิบัติงาน กล่าวโดยสรุป หากองค์กรปกครองส่วนท้องถิ่นได้ยึดหลัก “ธรรมาภิบาล” แล้ว หน่วยงานองค์กรอื่นและประชาชนก็จะเชื่อมั่นและไว้วางใจ ศรัทธาองค์กรปกครองส่วนท้องถิ่นอย่างแน่นอน

 องค์การบริหารส่วนตำบลหนองตะไก้ อำเภอหนองบุญมากจังหวัดนครราชสีมา ซึ่งเป็นองค์กรปกครองส่วนท้องถิ่นหนึ่งที่จะเป็นตัวช่วยสร้างภาพลักษณ์ในด้านการป้องกันการทุจริตเพื่อขยายผลไปยังองค์กรปกครองส่วนท้องถิ่นอื่นได้เข้าร่วมการเป็นเครือข่ายในด้านการป้องกันการทุจริตแล้วก็ทำให้ทุกองค์กรปกครองส่วนท้องถิ่นได้ยึดหลักการบริหารงานและการปฏิบัติงานเพื่อประโยชน์สุขของประชาชนอย่างแท้จริง

**วัตถุประสงค์ของการจัดทำแผน**

 1. เพื่อให้องค์การบริหารส่วนตำบลหนองตะไก้ใช้เป็นกรอบและแนวทางในการขับเคลื่อนมาตรการป้องกันและปราบปรามการทุจริตขององค์การบริหารส่วนตำบลหนองตะไก้

2. เพื่อส่งเสริม/เสริมสร้างให้บุคลากร ขององค์การบริหารส่วนตำบลหนองตะไก้ ปฏิบัติราชการโดยยึดหลักธรรมาภิบาลมาตรฐานทางคุณธรรม จริยธรรม และการบริหารกิจการบ้านเมืองที่ดี

3. เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐ เสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็ง

4. เพื่อให้ระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการขององค์การบริหารส่วนตำบลหนองตะไก้

5. เพื่อให้ทุกภาคส่วนรู้เท่ากัน ร่วมคิดการป้องกันการทุจริต โดยมีการพัฒนาศักยภาพและคุณธรรม จริยธรรมของบุคลากรด้านการป้องกันและปราบปรามการทุจริตอย่างทั่วถึง

**เป้าหมาย**

1. ข้าราชการทั้งฝ่ายการเมืองและฝ่ายประจำขององค์การบริหารส่วนตำบลหนองตะไก้ ตลอดจนประชาชน มีจิตสำนึกในเรื่องของความซื่อสัตย์ สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

2. องค์การบริหารส่วนตำบลหนองตะไก้ มีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของราชการ และเจ้าที่ และสามารถจัดการกับกรณีการทุจริตและประพฤติมิชอบอย่างรวดเร็ว โปร่งใส มิให้ข้าราชการอื่นใช้เป็นเยี่ยงอย่าง

3. หน่วยงานสามารถประสานความร่วมมือในองค์กรและภายนอกองค์กรในการป้องกัน และ ปราบปรามการทุจริต ภาครัฐ

4. องค์การบริหารส่วนตำบลหนองตะไก้สามารถพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม

5. องค์การบริหารส่วนตำบลหนองตะไก้พัฒนาบุคลากรผู้ปฏิบัติหน้าที่ในการป้องกันและปราบปรามการทุจริต

**ประโยชน์ของการจัดทำแผน**

1. คณะกรรมการ/สมาชิกสภาองค์การบริหารส่วนตำบลหนองตะไก้ ข้าราชการและเจ้าหน้าที่ขององค์การบริหารส่วนตำบลหนองตะไก้ มีจิตสำสำนึกในการปฏิบัติงานเพื่อประชาชนมีความซื่อสัตย์ สุจริต ปฏิบัติงานด้วยความโปร่งใส

2. ประชาชนมีจิตสำนึกในการเห็นประโยชน์ของชุมชนและเฝ้าระวังการทุจริตขององค์การบริหารส่วนตำบลหนองตะไก้

3. มีระบบการควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาสในการกระทำการทุจริตและประพฤติมิชอบ

4. สร้างระบบในการจัดการกับการทุจริตให้เป็นไปด้วยความรวดเร็ว

5. พัฒนาและเสริมสร้างบุคลากรและหน่วยงานในการต่อต้านและปราบปรามการทุจริต

6. องค์การบริหารส่วนตำบลหนองตะไก้ได้รับการยอมรับจากทุกภาคส่วนราชการ ประชาชน

ในการป้องกันการทุจริต

**แผนปฏิบัติการด้านการป้องกันและปราบปรามการทุจริตคอร์รัปชั่นกับมาตรฐานความโปร่งใส**

**ปีงบประมาณ พ.ศ. 2562-2565**

**ขององค์การบริหารส่วนตำบลหนองตะไก้ อำเภอหนองบุญมาก จังหวัดนครราชสีมา**

|  |
| --- |
| **ยุทธศาสตร์ 1 : เสริมสร้างจิตสำนึก ค่านิยมให้หน่วยงานภาครัฐบริหารงานตามหลักธรรมาภิบาล** |
| **มาตรฐานความโปร่งใส :มิติที่ 1 ด้านนโยบาย/ผู้บริหาร และความพยายาม/ริเริ่มของหน่วยงานในการสร้างความโปร่งใส** |
| **แผนงาน : ส่งเสริมให้เจ้าหน้าที่ท้องถิ่นมีจิตสำนึกเรื่องคุณธรรมจริยธรรม** |
| **มาตรการ** | **กิจกรรม/โครงการ****ปีงบประมาณพ.ศ. 2562 - 2564** | **งบประมาณ** | **ตัวชี้วัด** | **เป้าหมายปีงบประมาณ** |
| 2562 | 2563 | 2564 | 2565 | 2562 | 2563 | 2564 | 2565 |
| 1.การสร้างจิตสำนึกคุณธรรมจริยธรรม ค่านิยมในการป้องกันและแก้ไขปัญหาการทุจริตประพฤติมิชอบ | 1.1 รณรงค์สร้างจิตสำนึกด้านคุณธรรมจริยธรรม ค่านิยม ตามหลักธรรมาภิบาล รวมทั้งเผยแพร่ ประชาสัมพันธ์ ข้อมูลข่าวสารความรู้ที่เกี่ยวข้องกับการป้องกันและปราบปรามการทุจริตและความโปร่งใส | - | - | - |  | ร้อยละของเจ้าหน้าที่ท้องถิ่นได้รับข้อมูลข่าวสารครบถ้วน | ร้อยละ75 | ร้อยละ70 | ร้อยละ85 | ร้อยละ90 |
| 1.2 ส่งเสริมให้บุคลากรเข้ารับการประชุม ฝึกอบรม/รับฟังการบรรยายธรรมทั้งภายในภายนอกสำนักงาน | 100,000 | 100,000 | 100,000 | 100,000 | ร้อยละของเจ้าหน้าที่ท้องถิ่นเข้าร่วมประชุม/ฝึกอบรม/บรรยายธรรม | ร้อยละ75 | ร้อยละ70 | ร้อยละ85 | ร้อยละ90 |
| 1.3 ถวายสัตย์ 5 ธันวา ข้าราชการที่ดีของแผ่นดิน | - | - | - | - | จำนวนเจ้าหน้าที่ท้องถิ่นที่เข้าร่วมถวายสัตย์ปฏิญาณ | ร้อยละ100 | ร้อยละ100 | ร้อยละ100 | ร้อยละ100 |
|  |
| **ยุทธศาสตร์ 1 : เสริมสร้างจิตสำนึก ค่านิยมให้หน่วยงานภาครัฐบริหารงานตามหลักธรรมาภิบาล** |
| **มาตรฐานความโปร่งใส : มิติที่ 1 ด้านนโยบาย/ผู้บริหาร และความพยายาม/ริเริ่มของหน่วยงานในการสร้าวงความโปร่งใส** |
| **แผนงาน : ส่งเสริมให้เจ้าหน้าที่ท้องถิ่นมีจิตสำนึกเรื่องคุณธรรมจริยธรรม** |
| มาตรการ | กิจกรรม/โครงการปีงบประมาณพ.ศ. 2558-2561 | งบประมาณ | ตัวชี้วัด | เป้าหมายปีงบประมาณ |
| 2562 | 2563 | 2564 | 2565 | 2562 | 2563 | 2564 | 2565 |
| 1. การสร้างจิตสำนึกคุณธรรมจริยธรรม ค่านิยมในการป้องกันและแก้ไขปัญหาการทุจริตประพฤติมิชอบ | 1.4 การยกย่องเชิดชูเกียรติเจ้าหน้าที่ท้องถิ่นที่ประพฤติตนเป็นแบบอย่างที่ดี | - | - | - | - | เจ้าหน้าที่ได้รับการคัดเลือกเสนอต่อจังหวัด | 1 คน | 1 คน | 1คน | 1 คน |
| 1.5 การมีส่วนร่วมของผู้บริหารท้องถิ่นในกิจกรรมด้านต่างๆ เช่นการป้องกันการปราบปรามการทุจริต ด้านการส่งเสริมคุณธรรม จริยธรรม ด้านการทำตัวเป็นแบบอย่างที่ดี การเป็นประธาน/ที่ปรึกษา/คณะทำงาน การเปิดรับฟังความคิดเห็นจากทุภาคส่วนเป็นต้น | - | - | - | - | จำนวนโครงการที่ผู้บริหารเข้าร่วมกิจกรรมที่มีบทบาทในการส่งเสริมความโปร่งใสในองค์กร | 5ครั้ง | 5ครั้ง | 5ครั้ง | 5ครั้ง |
| 2. หน่วยงานมีนโยบายที่ชัดเจนเกี่ยวกับมาตรฐานความโปร่งใส | 2.1 มีการจัดทำมาตรฐานความโปร่งใสครบทั้ง 4 มิติ | - | - | - | - | มีการดำเนินการประกาศและเผยแพร่ประชาสัมพันธ์มาตรฐานความโปร่งใส | 1ครั้ง | 1ครั้ง | 1ครั้ง | 1ครั้ง |

|  |
| --- |
| **ยุทธศาสตร์ 2 : การบูรณาการหน่วยงานทุกภาคส่วนในการป้องกันและปราบปรามการทุจริต** |
| **มาตรฐานความโปร่งใส : มิติที่ 2 ด้านการเปิดเผย การมีระบบตรวจสอบภายในองค์กรและการมีส่วนร่วม** |
| **แผนงาน : การป้องกันเหตุการณ์และพฤติกรรมต่างๆที่อาจเป็นภัยต่อการก้าวสู่ ประเทศไทยใสสะอาด เพื่อปลูกฝังให้เจ้าหน้าที่ท้องถิ่นปฏิบัติงานโดยความโปร่งใสและเป็นธรรม** |
| มาตรการ | กิจกรรม/โครงการปีงบประมาณพ.ศ. 2558-2561 | งบประมาณ | ตัวชี้วัด | เป้าหมายปีงบประมาณ |
| 2562 | 2563 | 2564 | 2565 | 2562 | 2563 | 2564 | 2565 |
| 1. การเปิดเผยข้อมูลข่าวสาร | 1.1 การจัดอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ. 2540 | - | - | - | - | ร้อยละของผู้เข้ารับการอบรมมีความรู้ความเข้าใจในส่วนที่เกี่ยวข้องกับ พ.ร.บ.ข้อมูลข่าวสาร พ.ศ.2540 | ร้อยละ75 | ร้อยละ80 | ร้อยละ85 | ร้อยละ90 |
| 1.2 การเผยแพร่ประกาศจัดซื้อจัดจ้างผ่านทางศูนย์ข้อมูลข่าวสารและ www.nongtakai.go.th | - | - | - | - | จำนวนครั้งในการเผยแพร่ประกาศการจัดซื้อจัดจ้าง | อย่างน้อย 3ครั้ง | อย่างน้อย 3ครั้ง | อย่างน้อย 3ครั้ง | อย่างน้อย 3ครั้ง |
| 1.3 การเก็บสถิติและสรุปผลการใช้บริการศูนย์ข้อมูลข่าวสารให้ผู้บริหารทราบอย่างสม่ำเสมอ | - | - | - | - | จำนวนครั้งในการรายงานผลการใช้ศูนย์ข้อมูลข่าวสาร | 4 ครั้ง | 4 ครั้ง | 4 ครั้ง | 4 ครั้ง |
| 2. การมีระบบควบคุมและตรวจสอบภายใน | 2.1 การจัดทำแผนควบคุมภายในและตรวจสอบภายใน | - | - | - | - | จำนวนแผนควบคุมภายในและแผนการตรวจสอบภายใน | 1 แผน | 1 แผน | 1 แผน | 1 แผน |

|  |
| --- |
| **ยุทธศาสตร์ 2 : การบูรณาการหน่วยงานทุกภาคส่วนในการป้องกันและปราบปรามการทุจริต** |
| **มาตรฐานความโปร่งใส : มิติที่ 2 ด้านการเปิดเผย การมีระบบตรวจสอบภายในองค์กรและการมีส่วนร่วม** |
| **แผนงาน : การป้องกันเหตุการณ์และพฤติกรรมต่างๆที่อาจเป็นภัยต่อการก้าวสู่ ประเทศไทยใสสะอาด เพื่อปลูกฝังให้เจ้าหน้าที่ท้องถิ่นปฏิบัติงานโดยความโปร่งใสและเป็นธรรม** |
| มาตรการ | กิจกรรม/โครงการปีงบประมาณพ.ศ. 2562 - 2565 | งบประมาณ | ตัวชี้วัด | เป้าหมายปีงบประมาณ |
| 3. การส่งเสริมและสนับสนุนการมีส่วนร่วมของภาคประชาชนและเจ้าหน้าที่ของรัฐในการติดตามตรวจสอบการทุจริตหรือประพฤติมิชอบ | 3.1 ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริต การสร้างมาตรฐานความโปร่งใสเช่นกฎหมาย/ระเบียบข้อบังคับ/วิธีการปฏิบัติข้อมูลข่าวสารให้เจ้าหน้าที่ท้องถิ่น | - | - | - | - | จำนวนการประชาสัมพันธ์ไม่น้อยกว่า 3 ช่องทาง | 3ช่องทาง | 3ช่องทาง | 3ช่องทาง | 3ช่องทาง |
| 3.2 การสำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริตและประพฤติมิชอบของเทศบาลตำบลยุโป | - | - | - | - | ร้อยละของความพึงพอใจต่อการปฏิบัติหน้าที่หรือพฤติกรรมของเจ้าหน้าที่ | ร้อยละ75 | ร้อยละ75 | ร้อยละ75 | ร้อยละ75 |

|  |
| --- |
| **ยุทธศาสตร์ 3 : การเสริมสร้างความเข้มแข็งในการป้องกันและปราบปรามการทุจริตภาครัฐ** |
| **มาตรฐานความโปร่งใส : มิติที่ 3 ด้านการใช้ดุลยพินิจ** |
| **แผนงาน: การจัดการกรณีมีการทุจริตและคอร์รัปชั่นที่เกิดขึ้นแล้วหรือกำลังเกิดขึ้น** **วัตถุประสงค์เพื่อป้องกันการทุจริตและคอร์รัปชั่นภายในองค์การบริหารส่วนตำบลหนองตะไก้** |
| มาตรการ | กิจกรรม/โครงการปีงบประมาณพ.ศ. 2558-2561 | งบประมาณ | ตัวชี้วัด | เป้าหมายปีงบประมาณ |
| 2558 | 2559 | 2560 | 2561 | 2562 | 2563 | 2564 | 2565 |
| 1. การลดการใช้ดุลพินิจของเจ้าหน้าที่ ผู้ปฏิบัติงาน | 1.1 จัดทำมาตรฐานการปฏิบัติงาน ด้านแผนงาน งบประมาณและ บุคลากร | - | - | - | - | มีกระบวนการตามภารกิจหลักของหน่วยงานที่ผู้บริหารให้ความเห็นชอบ | 2เรื่อง | 2เรื่อง | 2เรื่อง | 2เรื่อง |
| 2. การจัดการเพื่อลดความเสี่ยงที่เกิดการทุจริต | 2.1 จัดอบรมเสริมความรู้ความเข้าใจเกี่ยวกับระบบการจัดซื้อจัดจ้างภาครัฐ | - | - | - | - | ร้อยละของผู้เข้าร่วมอบรมมีความรู้ความเข้าใจเกี่ยวกับกระบวนการจัดซื้อจัดจ้างภาครัฐ | ร้อยละ70 | ร้อยละ70 | ร้อยละ70 | ร้อยละ70 |
| 3. ติดตามและประเมินผลการปฏิบัติงานตามแผน | 3.1 จัดทำรายงานผลความสำเร็จของแผนปฏิบัติการด้านการป้องกันและปราบปรามการทุจริตคอร์รัปชั่นกับมาตรฐานความโปร่งใส | - | - | - | - | รายงานผลความสำเร็จของแผนปฏิบัติการป้องกันและปราบปรามการทุจริตคอร์รัปชั่น กับมาตรฐานความโปร่งใส | 1รายงาน | 1รายงาน | 1รายงาน | 1รายงาน |
|  |
| **มาตรฐานความโปร่งใส : มิติที่ 4 การมีระบบ/กลไก จัดการรับเรื่องร้องเรียน/ร้องทุกข์** |
| **แผนงาน: การจัดการกรณีมีการทุจริตและคอร์รัปชั่นที่เกิดขึ้นแล้วหรือกำลังเกิดขึ้น****วัตถุประสงค์เพื่อป้องกันการทุจริตและคอร์รัปชั่นภายในองค์การบริหารส่วนตำบลหนองตะไก้** |
| มาตรการ | กิจกรรม/โครงการปีงบประมาณพ.ศ. 2558-2561 | งบประมาณ | ตัวชี้วัด | เป้าหมายปีงบประมาณ |
| 2562 | 2563 | 2564 | 2565 | 2562 | 2563 | 2564 | 2565 |
| 1.การพัฒนาศักยภาพบุคลากร | 1.1 การส่งข้าราชการและเจ้าหน้าที่เข้าร่วมการประชุม อบรมสัมมานาที่เกี่ยวข้องกับ 1.1.1 ด้านการป้องกันและการปราบปรามการ ทุจริต  1.1.2 ด้านทรัพยากรบุคคล 1.1.3 ด้านการเงิน 1.1.4 ด้านการตรวจสอบภายใน | 50,000 | 50,000 | 50,000 | 50,000 | จำนวนด้านที่เจ้าหน้าที่ท้องถิ่นได้รับการพัฒนาศักยภาพบุคลากรเพิ่มขึ้น | ไม่น้อยกว่า3 ด้าน | ไม่น้อยกว่า3ด้าน | ไม่น้อยกว่า3ด้าน | ไม่น้อยกว่า3ด้าน |
| 2.การมีระบบกลไกการจัดการรับเรื่องร้องเรียน | 2.1 จัดทำหลักเกณฑ์วิธีการรับฟังข้อร้องเรียน/ร้องทุกข์ | - | - | - | - | มีหลักเกณฑ์วิธีการรับฟังข้อร้องเรียน/ร้องทุกข์ | 1เรื่อง | 1เรื่อง | 1เรื่อง | 1เรื่อง |
| 2.2 การจัดระบบรับฟังข้อร้องเรียนการแจ้งเบาะแสการทุจริต* การจัดช่องทางร้องเรียน/แจ้งเบาะแส/ความคิดเห็น

- ตู้รับข้อร้องเรียน- จัดส่งข้อร้องเรียนทางไปรษณีย์- ศูนย์ข้อมูลข่าวสาร อบต.หนองตะไก้- เว็บไซต์www.nongtakai.go.th | - | - | - | - | จำนวนช่องทางการรับฟังข้อร้องเรียนและการแจ้งเบาะแสการทุจริต | 4ช่องทาง | 4ช่องทาง | 4ช่องทาง | 5ช่องทาง |
| **ยุทธศาสตร์ 4: พัฒนาศักยภาพเจ้าหน้าที่ของรัฐในการป้องกันและปราบปรามการทุจริตภาครัฐ** |
| **มาตรฐานความโปร่งใส : มิติที่ 4 การมีระบบ/กลไก จัดการรับเรื่องร้องเรียน/ร้องทุกข์** |
| **แผนงาน: การจัดการกรณีมีการทุจริตและคอร์รัปชั่นที่เกิดขึ้นแล้วหรือกำลังเกิดขึ้น****วัตถุประสงค์เพื่อป้องกันการทุจริตและคอร์รัปชั่นภายในองค์การบริหารส่วนตำบลหนองตะไก้** |
| มาตรการ | กิจกรรม/โครงการปีงบประมาณพ.ศ. 2562-2565 | งบประมาณ | ตัวชี้วัด | เป้าหมายปีงบประมาณ |
| 2562 | 2563 | 2564 | 2565 | 2562 | 2563 | 2564 | 2565 |
| 2. การมีระบบกลไกการจัดการรับเรื่องร้องเรียน | * ปรับปรุงและเผยแพร่หลักเกณฑ์การรับเรื่องร้องเรียน /ร้องทุกข์
 | - | - | - | - | มีหลักเกณฑ์การรับเรื่องร้องทุกข์ร้องเรียนทาง website | 1หลักเกณฑ์ | 1หลักเกณฑ์ | 1หลักเกณฑ์ | 1หลักเกณฑ์ |
|  2.3 การจัดการและแจ้งผลข้อร้องเรียน | - | - | - | - | ร้อยละของข้อร้องเรียนที่แจ้งผลการดำเนินการแก่ผู้ร้องเรียน | ร้อยละ100 | ร้อยละ100 | ร้อยละ100 | ร้อยละ100 |

เห็นชอบและอนุมัติ ณ วันที่ 3 ตุลาคม 2562



(นายสุรทิน วัชรประทีป)

นายกองค์การบริหารส่วนตำบลหนองตะไก้